Middelsstore, tynne, mørkt brunlige trebukker med noe forkortede dekkvinger. Antennene er tynne, omtrent halvparten så lange som kroppen, noe utvidet og sagtakkede mot spissen. Pronotum er tønneformet, omtrent så bredt som langt. Dekkvingene er innsvingende på sidene, tilspissede bak, spissene når til to tredjedeler av bakkroppens lengde og spriker kraftig i den bakre delen. Beina er nokså lange, lårene tydelig klubbeformede. Bakkroppen er lang og tynn.